ΔΙΟΡΘΩΤΙΚΗ ΕΠΙΣΤΟΛΗ ΑΡΙΘ. 3 ΣΤΟ ΠΡΟΣΧΕΔΙΟ ΠΡΟΫΠΟΛΟΓΙΣΜΟΥ ΤΟΥ 2002 - ΓΕΝΙΚΗ ΚΑΤΑΣΤΑΣΗ ΕΣΟΔΩΝ

(υποβληθείσα από την Επιτροπή)

Έχοντας υπόψη :

- το άρθρο 272 της συνθήκης για την ίδρυση της Ευρωπαϊκής Κοινότητας,

- το άρθρο 78 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα,

- το άρθρο 177 της συνθήκης για την ίδρυση της Ευρωπαϊκής Κοινότητας Ατομικής Ενέργειας,

- το άρθρο 14 του Δημοσιονομικού Κανονισμού της 21ης Δεκεμβρίου 1977, που εφαρμόζεται στο γενικό προϋπολογισμό των Ευρωπαϊκών Κοινοτήτων [1], όπως τροποποιήθηκε τελευταία από τον κανονισμό αριθ. 762/2001 [2] της 9ης Απριλίου 2001.

[1] ΕΕ L 356, της 31.12.1977, σ. 1.

[2] ΕΕ L 111, της 20.4.2001, σ. 1.

Εκτιμώντας ότι η απόφαση για το σύστημα των ιδίων πόρων [3] στην οποία βασιζόταν το ΠΠ δεν θα αρχίσει να ισχύει την 1η Ιανουαρίου 2002 λόγω των καθυστερήσεων στις διαδικασίες έγκρισης και επομένως ότι η χρηματοδότηση του προϋπολογισμού πρέπει να στηριχθεί στην επί του παρόντος ισχύουσα απόφαση για το σύστημα ιδίων πόρων [4].

[3] 2000/597/ΕΚ/ΕΥΡΑΤΟΜ της 29ης Σεπτεμβρίου 2000, ΕΕ L 253, της 07.10.2000

[4] 1994/728/ΕΚ/ΕΥΡΑΤΟΜ της 31ης Οκτωβρίου 1994, ΕΕ L 293, της 12.11.1994

Η Ευρωπαϊκή Επιτροπή υποβάλλει τη διορθωτική επιστολή αριθ. 3 στο προσχέδιο προϋπολογισμού του 2002 για τους λόγους που αναφέρονται στην αιτιολογική έκθεση.

***

ΠΙΝΑΚΑΣ ΠΕΡΙΕΧΟΜΕΝΩΝ

ΑΙΤΙΟΛΟΓΙΚΗ ΕΚΘΕΣΗ

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΑΙΤΙΟΛΟΓΙΚΗ ΕΚΘΕΣΗ

ΕΝΑΡΞΗ ΙΣΧΥΟΣ ΤΗΣ ΑΠΟΦΑΣΗΣ ΤΟΥ ΣΥΜΒΟΥΛΙΟΥ 2000/597/ΕΚ, ΕΥΡΑΤΟΜ ΤΗΣ 29ΗΣ ΣΕΠΤΕΜΒΡΙΟΥ 2000 ΓΙΑ ΤΟ ΣΥΣΤΗΜΑ ΙΔΙΩΝ ΠΟΡΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

Μέχρι σήμερα, η διαδικασία του προϋπολογισμού για το 2002 βασιζόταν, όσον αφορά τα έσοδα, στην υπόθεση ότι η νέα απόφαση για το σύστημα ιδίων πόρων θα άρχιζε να ισχύει την 1η Ιανουαρίου 2002, μετά την κύρωση από όλα τα κράτη μέλη.

Όπως διαπιστώνεται τώρα σε μερικά κράτη μέλη, οι διαδικασίες κύρωσης δεν θα ολοκληρωθούν εγκαίρως ώστε η απόφαση να αρχίσει να ισχύει την ημερομηνία αυτή.

Συνεπώς, ο τελικός προϋπολογισμός για το 2002, που θα εγκριθεί από το Ευρωπαϊκό Κοινοβούλιο πρέπει να βασίζεται, όσον αφορά τα έσοδα, στην υφιστάμενη απόφαση για το σύστημα των ιδίων πόρων [5], όσο εκκρεμεί η έναρξη ισχύος της νέας απόφασης.

[5] Απόφαση του Συμβουλίου 94/728/ΕΚ, Ευρατόμ της 31ης Οκτωβρίου 1994

Προκειμένου να πραγματοποιηθεί η έγκριση του προϋπολογισμού με αυτή τη βάση, η Επιτροπή υποβάλλει στην αρμόδια για τον προϋπολογισμό αρχή την παρούσα διορθωτική επιστολή.

Η εν λόγω διορθωτική επιστολή τροποποιεί το προσχέδιο του προϋπολογισμού. Ωστόσο, λαμβανομένου υπόψη του πολύ περιορισμένου χρονικού διαστήματος για την έγκρισή του από το Συμβούλιο και του γεγονότος ότι τα πρώτα δωδεκατημόρια των ιδίων πόρων που θα καταβληθούν την 1η Ιανουαρίου 2002 υπολογίζονται επί των ποσών που εγγράφηκαν στο σχέδιο προϋπολογισμού (άρθρο 10, σημείο 3, παράγραφος 11 του κανονισμού του Συμβουλίου (ΕΚ, Ευρατόμ) αριθ. 1150/2000 της 22ας Μαΐου 2000 για την εφαρμογή της απόφασης για το σύστημα ιδίων πόρων), οι ακόλουθοι δημοσιονομικοί πίνακες, οι οποίοι αντιστοιχούν στην υφιστάμενη απόφαση για το σύστημα ιδίων πόρων, υπολογίζονται απευθείας βάσει του σχεδίου προϋπολογισμού για το 2002, όπως εγκρίθηκε από το Συμβούλιο στις 20 Ιουλίου 2001.

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>